Былтыр муниципаль район һәм ҡала округы Советтарына депутаттар һайланды, әммә ҡайһы бер урында исемлеккә бер генә башҡорттоң да үтмәүе башҡа һыймай, тине сығыш яһаусы. Быйыл Дәүләт Йыйылышы – Ҡоролтайға депутаттар һайланасаҡ, был тәңгәлдә айырыуса уяулыҡ һәм әүҙемлек талап ителә. Төрлө сәбәптәр арҡаһында ситкә һибелгән ҡан-ҡәрҙәштәребеҙ менән тығыҙ бәйләнеш булдырыу – мөһим эштәрҙең береһе.